
ŠVIETIMO, KULTŪROS IR SPORTO SKYRIAUS VYRIAUSIOJO SPECIALISTO PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Švietimo, kultūros ir sporto skyriaus vyriausiasis specialistas yra karjeros valstybės tarnautojas.
 

II SKYRIUS
PASKIRTIS

2. Švietimo, kultūros ir sporto skyriaus vyriausiojo specialisto pareigybė reikalinga valstybės funkcijoms, numatytoms Lietuvos Respublikos įstatymais, Lietuvos Respublikos Vyriausybės nutarimais bei kitais teisės aktais, švietimo politikai vykdyti ir įgyvendinti savivaldybėje, rengti ir teikti valstybės institucijoms ir savivaldybei apibendrintą statistinę informaciją, užtikrinti efektyvų ir kokybišką švietimo, kultūros ir sporto įstaigų statistinių duomenų rinkimą, konsultuoti skyriui pavaldžių įstaigų vadovus ir kitus administracijos darbuotojus dokumentų rengimo, tvarkymo ir apskaitos klausimais.

III SKYRIUS
VEIKLOS SRITIS 

3. Šias pareigas einantis valstybės tarnautojas vykdo specialiosios veiklos srities - , švietimo įstaigų efektyvaus funkcionavimo ir priežiūros – funkcijas.


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį socialinių mokslo studijų srities, viešojo administravimo krypties išsilavinimą;
4.2. turėti ne mažesnį kaip 1 metų darbo stažą viešojo administravimo srityje; 
4.3. gebėti vykdyti Jonavos rajono savivaldybės administracijos švietimo, kultūros ir sporto skyriaus nuostatuose nustatytas funkcijas;
4.4. žinoti švietimą reglamentuojančius Lietuvos Respublikos įstatymus, Vyriausybės nutarimus, Švietimo ir mokslo ministro įsakymus bei kitus teisės aktus, gebėti juos taikyti praktiškai;
     4.5. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer; 
4.6. išmanyti raštvedybos taisykles, teisės aktų rengimo taisykles; 
4.7. sklandžiai dėstyti mintis raštu ir žodžiu, savarankiškai planuoti, organizuoti savo darbinę veiklą;
4.8. .gebėti valdyti, sisteminti, apibendrinti informaciją ir rengti išvadas.


V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas: 
5.1. vadovaujantis nustatyta Švietimo ir mokslo ministerijos tvarka organizuoja švietimo, kultūros ir sporto įstaigų statistinių ataskaitų parengimą ir savalaikį atsiskaitymą, jas konsultuoja, siekiant kuo efektyvesnės švietimo įstaigų veiklos šioje srityje ir tuo pačiu padeda valstybės institucijoms įgyvendinti svarbiausių tyrimų metodologijos principus ir skelbimo visuomenei klausimus;
5.2.  siekiant efektyvios savivaldybės lygmens švietimo būklės analizės, teikia statistinę informaciją švietimo stebėsenos organizavimui ir vykdymui;
5.3. organizuoja ir koordinuoja savivaldybei pavaldžių švietimo, kultūros ir sporto įstaigų mokinių ir pedagogų duomenų tvarkytojų darbą, siekiant, kad mokinių ir pedagogų duomenys būtų teisingi, renkami, kaupiami ir teikiami, remiantis duomenų tvarkymą reglamentuojančiais teisės aktais;
5.4. apmoko savivaldybei pavaldžių švietimo, kultūros ir sporto įstaigų mokinių ir pedagogų duomenų tvarkytojus dirbti su mokinių bei pedagogų duomenų bei bendrojo ugdymo mokyklų išsilavinimo pažymėjimų tvarkymo programomis, siekiant, kad statistiniai duomenys būtų laiku ir kokybiškai teikiami Lietuvos Respublikos švietimo ir mokslo ministerijos Švietimo informacinių technologijų centrui, Nacionaliniam egzaminų centrui ir kitoms suinteresuotoms valstybės institucijoms;
5.5. konsultuoja rajono savivaldybės neformalaus vaikų švietimo teikėjus dirbant su mokinių ir kitais registrais, švietimo informacine sistema, siekiant, kad duomenys būtų renkami, kaupiami ir teikiami, remiantis duomenų tvarkymą reglamentuojančiais teisės aktais;
5.6. siekiant, kad savivaldybei pavaldžiose švietimo, kultūros ir sporto įstaigose būtų laikomasi pedagogų ir mokinių registruose tvarkomų ir saugomų asmens duomenų saugos, supažindina su asmens duomenų tvarkymą registruose reglamentuojančiais teisės aktais, prireikus konsultuoja įstaigų vadovus bei atsakingus registrų duomenų tvarkytojus asmens duomenų saugos klausimais; 
5.7. registruoja ir išduoda neformaliojo vaikų švietimo ir formalųjį švietimą papildančio ugdymo mokyklos, progimnazijų, gimnazijų, bendrojo ugdymo ir profesinio ugdymo mokyklų brandos atestatų ir jų priedų, pagrindinio išsilavinimo pažymėjimų, neformaliojo vaikų švietimo pažymėjimų blankus, veda jų apskaitą, atsiskaitymą, esant teisės aktų pažeidimams, operatyviai informuoja įstaigos vadovą, siekiant, kad išsilavinimo pažymėjimai ir jų priedai būtų teikiami laiku, užtikrinant jų saugą;
5.8. pagal galiojančius teisės aktus dalyvauja brandos egzaminų vykdymo priežiūroje;
5.9. tvarko savivaldybei pavaldžių švietimo ir mokslo institucijų registrą (ŠMIR), siekiant, kad duomenys būtų teisingi, renkami, kaupiami, teikiami ir saugomi laikantis ŠMIR tvarkymą reglamentuojančiais teisės aktais;
5.10. sudaro skyriaus dokumentacijos planų, dokumentacijos planų papildymų sąrašų projektus ir tvarko skyriaus archyvinius dokumentus, juos suderina su skyriaus ir rajono savivaldybės Dokumentų ekspertų komisijomis, Kauno regiono valstybinio archyvo Dokumentų ekspertų komisija;
5.11. konsultuoja skyriui pavaldžias švietimo, kultūros ir sporto įstaigas dokumentų rengimo, tvarkymo ir saugojimo klausimais;
5.12. kartu su skyriaus dokumentų ekspertų komisija derina skyriui pavadžių įstaigų dokumentacijos planų, dokumentacijos planų papildymų sąrašų, bylų apyrašų, naikinti atrinktų dokumentų aktų projektus;
5.13. registruoja ir paskirsto pagal nukreipimą skyriuje gaunamą ir siunčiamą elektroninę ir kitokią dokumentaciją, vedėjo įsakymus bei sudaro skyriaus renginių planus ir perduoda juos į savivaldybės internetinį puslapį ar pavaldžioms įstaigoms, pildo skyriaus darbo laiko apskaitos žiniaraščius;
5.14. nagrinėja piliečių ir kitų asmenų prašymus, pareiškimus, pasiūlymus ir skundus kuruojamų sričių klausimais, siekiant užtikrinti, kad jiems bus atsakyta kompetentingai ir teisės aktų nustatytu laiku;
5.15. dalyvauja švietimo, kultūros ir sporto įstaigų patikrinimuose, sudaromų komisijų darbe, rengia savivaldybės administracijos direktoriaus, skyriaus vedėjo įsakymų projektus pareigybei priskirtais klausimais;
5.16. vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai..
 

VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui.

            (vardas, pavardė)  

